Document ID: /roh_data/filtered/fineweb-2-filterrobots_roh.jsonl.gz/69350

Per l'emprima giada ha l'acziun da commemoraziun naziunala, a la quala sa participeschan 130 organisaziuns, era lieu a Cuira. En la baselgia da s. Martin vegnan legids ils nums da quels umens, quellas dunnas e da quels uffants ch'han pers lur vita cun empruvar da fugir d'ina vita en desperaziun en lur patria en direcziun da l'Europa.
Vita e cretta discurra cun Monica Capelli dad Amnesty International Cuira, che fa part dal comité d'organisaziun da l'acziun «Beim Namen nennen» e cun il psicolog pensiunà Gion Duno Simeon, in dals voluntaris che prelegia ils nums dals fugitivs.